# Aero Vodochody a.s.

### Wikipedia

Aero Ae-01

Aero Vodochody a.s. on tšekkiläinen lentokonetehdas, joka on perustettu vuonna 1919. 1990-luvulla sen omisti jonkin aikaa amerikkalainen Boeing (35%) ja Tšekin tasavalta (65%). Boeing on sittemmin vetäytynyt yhtiöstä ja Aeron omistaa 99%:sti Tšekin tasavalta.

Tehdas on historiansa aikana valmistanut yli 11 000 lentokonetta. Se on valmistanut 2/3 maailman suihkuharjoituskoneista aikana jolloin Varsovan liitto käytti Aeron suihkuharjoituskoneita.

Yhtiöllä oli 1610 työntekijää vuoden 2004 lopussa.

### [muokkaa] 1900-luku

Aero perustettiin nimellä Aero, továrna letadel Dr. Kabeš 10. tammikuuta 1919 Prahan Holešovicessa. Vuonna 1923 se pystytti uuden tehtaansa Prahan Vysočanyyn. Sen ensimmäiset tuotteet olivat lentokoneita. Tehdas alkoi valmistaa myös autoja vuonna 1929.

Yhtiö kehitti lentokoneita oman maansa ilmavoimille, mikä oli ensimmäisen maailmansodan jälkeen tapana sekä kansallisen osaamisen näyttönä että perusteltuna epäuskona, ettei suuremmat maat myy pienille maille lentokoneita muulloin kuin nk. hyvinä aikoina. Pääosa koneista oli kevyitä tiedustelukoneita, osa oli kaksimoottorisia pommikoneita. Tämäkin oli ajan tavan mukainen valinta. Tehtaan valmistama ensimmäinen lentokone oli saksalaisen Hansa-Brandenburg B.I:n tšekkiläinen versio, joka sai nimen Aero Ae-01. Siitä kehitettiin muita noin 1600 kg painavia konetyyppejä. Niitä rakennettiin noin 300 kappaletta.

Vuonna 1920 valmistui ensimmäinen itse suunniteltu kone, Aero Ae-02-hävittäjälentokone. Sitä ei viety sarjavalmistukseen, mutta sen kehitystyö vaikutti yhtiön tuleviin noin 1000 kg painaviin koneisiin. Vuoteen 1938 mennessä yhtiö oli kehittänyt 40 konetyyppiä. Vuodesta 1935 alkaen se valmisti lisenssillä ranskalaista MB-200-pommikonetta.

Saksan miehiettyä maan yhtiö valmisti Kolmannen valtakunnan sotatalouden osana pääasiassaSiebel Si-204-koneita ja jonkin aikaa neuvostoliittolaisia Tupolev SB-2-pommikoneita lisenssillä (tyyppimerkintänä B-71), jonka lisenssin hallitus oli ostanut 1938.

Siebel Si-204:n tuotanto jatkui vuoteen 1949 tunnuksella C-3. Ensimmäinen oma tyyppi oli vuonna 1947 rakennettu Aero Ae-45, joita rakennettiin 500 kappaletta.

Vuonna 1959 kehitettiin suihkuharjoituskone Aero L-29 Delfin. Konetta käytettiin 1967 Nigerian sisällissodassa sotatoimiin. 1971 kone kehitettiin Aero L-39 Albatrosiksi. Tsekkiläinen Letov osallistui näiden koneiden valmistukseen.

Yhtiöllä oli useita tuotteita ennen toista maailmansotaa:

- Aero A-10
- Aero A-11
- Aero A-12
- Aero A-14
- Aero A-17
- Aero A-18
- Aero A-19
- Aero A-20
- Aero A-21
- Aero A-25
- Aero A-29
- Aero A-22
- Aero A-23
- Aero A-24
- Aero A-26
- Aero A-30
- Aero A-32
- Aero A-100
- Aero MB-200 (Bloch MB.200)
- Aero A-204
- Aero A-300

### [muokkaa] 2000-luku

Yhtiön nykyisiä tuotteita ovat

- Aero L-29 Delfin-suihkuharjoituskone
- Aero L-39 Albatros-suihkuharjoituskone
- Aero L-159-suihkuharjoituskone
- Aero Ae270 Propjet-matkustajakone
- Sikorsky S-76C helikoptereiden lisenssivalmistus

### [muokkaa] Aiheesta muualla

- Yhtiön kotisivu
- Aero, yhtiön vanhat lentokoneet, tšekiksi
- Aero, yhtiön valmistamien auojen kuvia

Haettu osoitteesta http://fi.wikipedia.org../../../a/e/r/Aero_Vodochody_a.s._cb8d.html

Luokka: Lentokonevalmistajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- Nederlands
- English